Document ID: 31992R1210

KOMISSION ASETUS (ETY) N:o 1210/92,
annettu 12 päivänä toukokuuta 1992,
kunkin yhteisössä tuotetun tupakkalajikkeen ominaispiirteistä annetun asetuksen (ETY) N:o 2501/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna asetuksella (ETY) N:o 860/92(2), ja erityisesti sen 2 artiklan 6 kohdan,
sekä katsoo, että
kunkin yhteisössä tuotetun tupakkalajikkeen ominaispiirteistä 24 päivänä kesäkuuta 1987 annetun komission asetuksen (ETY) N:o 2501/87(3), sellaisena kuin se on viimeksi muutettuna asetuksella (ETY) N:o 841/92(4), liitteessä ilmoitetaan muun muassa kunkin lajikkeen tuotos,
tuotantotekniikan kehittymisen tuloksena on vuoden 1987 jälkeen voitu havaita tiettyjen lajikkeiden tuotoksen lisääntyneen ilman, että laatu olisi huonontunut; tämän vuoksi olisi tavanomaisissa viljelyoloissa havaittavat tuotokset ajantasaistettava, ja
tupakanlehdistä maksettavan palkkion myöntämistä koskevista yksityiskohtaisista säännöistä 25 päivänä elokuuta 1970 annetun komission asetuksen (ETY) N:o 1726/70(5), sellaisena kuin se on viimeksi muutettuna asetuksella (ETY) N:o 1197/92(6), liitteessä esitetyn eurooppalaisen viljelysopimuksen mukaisesti tämä sopimus ei koske asetuksen (ETY) N:o 2501/87 liitteessä kyseiselle lajikkeelle ilmoitetun tuotoksen yli menevää tupakantuotantoa, joka on tämän vuoksi jätettävä yhteisön lainsäädännössä säädettyjen tukitoimenpiteiden ulkopuolelle; tätä tarkoitusta varten olisi vahvistettava enimmäistuotokset ottaen huomioon kustakin lajikkeesta parhaat mahdolliset tuotanto-olot omaavalla maatilalla hehtaarituotokseksi saatava hyvälaatuisen tupakan määrä,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2501/87 liitteen kohta "2.4. Tuotos" kunkin lajikkeen osalta tämän asetuksen liitteessä olevalla tekstillä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä toukokuuta 1992.

Labels: 17
6